Lokacija: Novi Sad, Ekonomski fakultet, adaptacija prostorije za Agrobiz Lab

Predmer i Predračun radova

1.RADOVI DEMONTAŽE

1.1. Demontaža rasvete

Pre početka demontaže, zaštititi podove prostorije folijom, kako se pod ne bi oštetio prilikom radova. Takođe obezbediti druge elemente u prostoriji.

Preporuka je koristiti zaštitnu radnu opremu; maske, rukavice i naočare. Pažljivo demontirati nadgradne rastere i nadgradne ﬂuo svetiljke.

Po završetku demontaže, rastavljene elemente i šut prikupiti, izneti, utovariti na kamion i odvesti na gradsku deponiju.

Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 1.1.1. Raster i svetiljka, demontaža | 4 |  |  |

1.2. Demontaža plafonske obloge.

Pre početka demontaže, zaštititi podove prostorije folijom, kako se pod ne bi oštetio prilikom radova. Takođe obezbediti druge elemente u prostoriji.

Preporuka je koristiti zaštitnu radnu opremu; maske, rukavice i naočare.

Demontaža kreće od skidanja pojedinačnih elemenata, koja se pri skidanju odlažu na sigurno mesto, kako ne bi ugrozilo dalje radove.

Po rasklapanju svih elemenata, potrebno je skinuti metalne nosaše podkonstrukcije koji su nosili plafonsku oblogu.

Po završetku demontaže, rastavljene elemente i šut prikupiti, izneti, utovariti na kamion i odvesti na gradsku deponiju.

Obračun po m2

|  |  |  |  |
| --- | --- | --- | --- |
|  | m2 | jed.cena | = |
| 1.2.1. Plafonska obloga sa podkonstrukcijom | 16,15 |  |  |

1.3. Demontaža zidnih drvenih panela

Demontirati zidne drvene panele, i odlođiti ih na sigurno mesto. Voditi računa da se elementi ne oštete prilikom demontaže. Zaštititi ih zaštitnom folijom.

Obračunava se po komadu.

|  |  |  |  |
| --- | --- | --- | --- |
|  | kom | jed.cena | = |
| 1.3.1. Demontaža zidnih panela | 5 |  |  |

1.4. Demontaža podne obloge Demontirati podnu oblogu, itison.

Itison je formiran iz delova. Potrebno je svaki deo, pojedinačno, demontirati i odložiti na sigurno, kako ne bi remetio dalji tok demonteža.

Po završetku demontaže, rastavljene elemente i šut prikupiti, izneti, utovariti na kamion i odvesti na gradsku deponiju.

Obračun po m2.

|  |  |  |  |
| --- | --- | --- | --- |
|  | m2 | jed.cena | = |
| 1.4.1. Demontaža podne obloge | 18.5 |  |  |

RADOVI DEMONTAŽE

2.SUVOMONTAŽNI RADOVI

2.1. Izrada spuštenog plafona sa čeličnom podkonstrukcijom u istom nivou i oblaganje gips kartonskim pločama RBI 12,5 mm. Podkonstrukciju postaviti u istom nivou od nosivih i montažnih proﬁla CD и CW 60x27 mm pričvršćenih visilicama za nosivi plafon i obložiti gips kartonskim pločama po projektu. Sastave obraditi masom za ispunu i bandaž trakama po uputstvu proizvođača.

U cenu ulazi materijal i montaža. Obračun po m2

|  |  |  |  |
| --- | --- | --- | --- |
|  | m2 | jed.cena | = |
| 2.1.1. Izrada spuštenog plafona | 18,1 |  |  |

2.2. Oblaganje zida gipskartonskim pločama RBI debljine 2x12,5 mm, sa izradom metalne podkonstrukcije pričvršćene za noseće elemente, sistem Rigips. Metalnu podkonstrukciju izraditi od pocinkovanih proﬁla UD 30x30mm i CD 60x27 ili UW/CW 55 mm, a po projektu ispuniti mineralnom staklenom vunom i obložiti gips kartonskom pločom. Sastav obraditi glet masom i bandaž trakom, po uputstvu projektanta.

U cenu ulazi materijal i montaža. Obračun po m2

|  |  |  |  |
| --- | --- | --- | --- |
|  | m2 | jed.cena | = |
| 2.2.1. Izrada gipskartonskog zida sa izolacijom | 8,60 |  |  |

SUVOMONT. RADOVI

3.ELEKTROINSTALATERSKI RADOVI

Pozicijama ovog predmera predviđa se nabavka, transport, isporuka i ugradnja kompletnih svetiljki (sa ožičenjem, izvorima i predspojnim uređajima), svog materijala i opreme navedenih u pozicijama ovog predmera, kao i svog sitnog i nespeciﬁciranog materijala (zavrtnji, razvodne kutije i sl.) i opreme potrebnih za kompletnu adaptaciju električnog osvetljenja u prostoriji zgrade Ekonomskog fakulteta u Subotici.

Sve svetiljke i oprema za sanaciju električnog osvetljenja moraju biti EU ili domaćeg porekla od renomiranih proizvođača. Sve ponuđene svetiljke treba da imaju ateste priznate po važećim standardima. Ateste treba priložiti sa traženim uzorcima svetiljki.

Svaka tačka ovog predmera obuhvata i sve potrebne radove (i ono što nije eksplicitno navedeno) da bi nova električna rasveta nesmetano funkcionisala.

Obezno sprovesti mere bezbednosti i zaštite zdravlja na radu kako bi se sprečile povrede na radu lica koja učestvuju u radnom procesu kao i lica koja se zateknu u radnoj okolini!

3.1. Isporuka i ugradnja nadgradne šinske rasvete.

Šina je predviđena za montažu na plafon, monofazna, aluminijumska,perfektne crne mat završnice, nadgradna za modularne sisteme 48V. Šina ne sme imati veću nosivost od 4kg na 100cm dužnih. Šinski reﬂoktori moraju biti kompatibilni sa tipom šine. Monofazan, elegantnog, cilindričnog dizajna, perfekte crne mat završne obrade. Jačina svetlosti od 930lm, boja svetlosti 4000K,

ugao rasipanja 38°. Svetiljka treba da je usklađena sa evropskim i srpskim direktivama koje važe za proizvode.

Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 3.1.1. Šina, crna, mat, 2m | 2 |  |  |
| 3.1.2. Reﬂektor, cilindričan, crni, mat | 10 |  |  |
| 3.1.3. Montaža | 2 |  |  |

3.2. Isporuka i ugradnja led trake.

Potrebno je montirati led traku oko drvenih panela, koji se postavljaju na zid.

Led traka se postavlja kao skrivač, potrebno je postaviti traku sa 240 dioda po metru dužnom, napona 12V, snage 24W, boja svetlosti 4000K.

Svetiljka treba da je usklađena sa evropskim i srpskim direktivama koje važe za proizvode.

Obračun po komadu.

|  |  |  |  |
| --- | --- | --- | --- |
|  | kom | jed.cena | = |
| 3.2.1. Led traka 5m | 3 |  |  |
| 3.2.2.Dodatna oprema | 3 |  |  |
| 3.1.3. Montaža | 3 |  |  |

EL.INST. RADOVI

4.MOLERSKO-FARBARSKI RADOVI

4.1. Bojenje zidova i plafona u prostoriji, disperzivnom eko bojom u svetlom tonu po izboru investitora. Pre bojenja izvršiti čišćenje i pranje površina, popravka svih oštećenja na zidovima staklenom mrežicom i glet masom, dublja i veća oštećenja popuniti gipsom, obrusiti pre bojenja. Popuniti sva oštećenja koja su nastala posle demontaže zidnih panela.

Pre bojenja izvršiti premazivanje podlogom. Nakon završetka radova nisu dozvoljeni primetni talasi ili

prelomi na površinama zidova i plafona.

Obračun po m2.

|  |  |  |  |
| --- | --- | --- | --- |
|  | m2 | jed.cena | = |
| 4.1.1. Bojenje zidova i plafona sa gletom | 60 |  |  |

MOL.-FARB. RADOVI

5.PODOPOLAGAČKI RADOVI

5.1. Izravnanje postojeće podloge dvokomponentnom masom za izravnjavanje i repariranje. Podlogu očistiti i naneti odgovarajući prajmer, zatim izliti masu za izravnjavanje, da čvrsto i trajno veže za podlogu. Naneta masa mora da ima potrebnu otpornost na pritisak (21MPa). Podlogu obrusiti i opajati, i premazati odgovarajućim prajmerom po uputstvu proizvođača.

Obračun po m2 površine.

|  |  |  |  |
| --- | --- | --- | --- |
|  | m2 | jed.cena | = |
| 5.1.1. Izravnanje podloge | 18,5 |  |  |

5.2. Postavljanje LVT ploča.

LVT ploče se postavljaju na prethodno pripremljenu podlogu i to lepljenjem celom površinom poda. Tip poda je u pločama tipa Modulart Hrast Origin Cool Beige. Debljina poda je 2,5mm, a debljina gazećeg sloja je 0,7mm. Tip LVT ploča je predviđen za javne prostore, jednostavan je za održavanje, izuzetno otporan, i, pre svega, ekološki prihvatljiv, zbog sastava materijala, koji nenarušava zdravlje okoline.

Obračun po m2.

|  |  |  |  |
| --- | --- | --- | --- |
|  | m2 | jed.cena | = |
| 5.2.1. LVT ploče, nabavka i montaža | 18,5 |  |  |

5.3. Isporuka i ugradnja podnih lajsni.

Namena lajsni je da pokrije diletacioni razmak između parketa i zida. Takođe sprečava nakupljanje prašine u ovom prostoru, a može poslužiti i kao kanal za vođenje provodnika. Lajsne su bele, poseduju kanal za kablove, klasičnog oblika, blago zaobljene. Izrađene su od MDF-a lakiranog.

Montiraju se na FN držač CH23 nosač. Montaža uračunata u cenu.

Količina po m.

|  |  |  |  |
| --- | --- | --- | --- |
|  | m | jed.cena | = |
| 5.3.1. Lajsna, bela, lakirana, MDF h=120mm 12,5 | |  |  |

PODP. RADOVI

6.NAMEŠTAJ I DEKORACIJA

6.1. Modularna sofa.

Nabavka i montaža modularne sofe, koja ispunjava sve ergonomske, funkcionalne i estetske zahteve i buduću namenu prostorije.

Elementi sofe se mogu pomerati, sklapati i rasklapati, kako bi se u svakoj prilici mogli prilagoditi atmosferi i potrebama prostorije.

Materijali moraju biti ekološki prihvatljivi, u dezenu po izboru projektanta, a odobrenom od strane investitora. Mogućnost skidanja i pranja navlaka sofe.

Oblik sofe ergonomičan.

Sunđeri od vrhunskog materijala, vlagootporni, ekološki i udobni. Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 6.1.1. Modularna sofa 206x206cm | 1 |  |  |

6.2. Konferencijske stolice

Nabavka, montaža i pozicioniranje konferencijskih stolica.

Ergonomskog oblika, čelične konstrukcije, i dezena u boji po izboru projektanta, a odobrenih od strane investitora. Stolice se moraju prilagoditi atmosferi i tonu prostorije, a svakako da ispoštuju sve funkcionalne i ergonomske norme.

Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 6.2.1. Konferencijske stolice | 6 |  |  |

6.3. Logo

Nabavka i montaža logoa AGROGREEN. Logo se pravi od mahovine koja je prošla proces stabilizacije nakon čega je stvoren tanak ﬁl od biljnih ulja koji zadržava vlagu i mekoću ove biljke, što

rezultira minimalnim zahtevima za negu. Mahovina je u potpunosti bezbedna za zdravlje ljudi i okoline. Nezapaljiva je elektrostatična što znači da odbija prašinu.

Montaža je uključena u cenu. Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 6.3.1. Logo od prirodne mahovine | 1 |  |  |

6.4. Pomoćni stočići

Nabavka pomoćnih klub stočića.

Klub stočići moraju biti od eko prihvatljivih materijala, kompaktni, estetski privlačni, funkcionalni i jednostavni za pomeranje.

Dekor i nijanse po odabiru projektanta, a odobrene od strane investitora. Dekor i nijanse se moraju uklopiti sa atmosferom i nijansama u prostoru. Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 6.4.1. Klub stočić | 2 |  |  |

NAMEŠTAJ UKUPNO

7.STOLARSKO-TESARSKI RADOVI

7.1. Izrada i montaža komode, materijal za izradu je presovane iverice, u drvo dekoru.

Komoda je dvokrilna, sa visokokvalitetnim inox šarkama; 2 inox šarke se postavljaju na svako vratno krilo. Unutrašnja polica se izrađuje od visokokvalitetne i vodootporne bele iverice, sa frontalnim

abs-om u drvodekoru. Izrada se vrši po svim ergonomskim, unkcionalnim i estetskim standardima, kako bi zadovoljila potrebe buduće namene prostorije. Na komodu se ugrađuje magnetna, sigurnosna brava, radi zaštite i privatnosti radnog materijala i opreme. Ručke su čelične, valjkastog oblika, visokokvalitnetne i izdržljive, i čvrsto montirane na vratanca.

Komodu je potrebno dostaviti zaštićenu folijom, i bez oštećenja. Postaviti je na predviđeno mesto, proveriti funkciju šarki i zaštitne brave.

Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 7.1.1. Komoda v/š/d 83x120x45cm | 1 |  |  |

7.2. Izrada i montaža radnog stola. Radni sto se pravi od ekološki prihvatljivih materijala. Ploča se pravi od drveta, tikovine ili bambusa, za zaštitnim, ﬁnalnim slojem eko laka. Noge stola su od nerđajućeg čelika, čvrste, stabilne, kvadratne osnove, uglova zaobljenih ~3mm. Farbaju se u beli eko premaz kao završnu obradu.

U ploču stola se ugrađuje modularna kutija sa utičnicama, 4 šuko, 2 lan, 2 usb punjača. Kutija je od aluminijuma, plastike i gume, izolovana i zaštićena.

Ploča stola i poklopac modularne kutije moraju biti u ravni.

Sto je potrebno dostaviti bez oštećenja, montirati i postaviti na predviđeno mesto za to. Obračun po komadu

|  |  |  |  |
| --- | --- | --- | --- |
|  | kom | jed.cena | = |
| 7.2.1. Komoda v/š/d 75x110x210cm | 1 |  |  |

ST.-TES. RADOVI

Lokacija: Novi Sad, Ekonomski fakultet, adaptacija prostorije za Agrobiz Lab

REKAPITULACIJA

|  |  |  |
| --- | --- | --- |
| r.br. | Naziv | = |
| 1. | RADOVI DEMONTAŽE |  |
| 2. | SUVOMONTAŽNI RADOVI |  |
| 3. | ELEKTROINSTALATERSKI RADOVI |  |
| 4. | MOLERSKO-FARBARSKI RADOVI |  |
| 5. | PODOPOLAGAČKI RADOVI |  |
| 6. | NAMEŠTAJ I DEKORACIJA |  |
| 7. | STOLARSKO-TESARSKI RADOVI |  |

UKUPNO